**รายงานผลการประเมินตนเอง (Self-Assessment Report : SAR)**

 **ตามมาตรฐานการศึกษาของสถานศึกษา**

**ประจำปีการศึกษา 2561**

**โรงเรียนมหาภาพกระจาดทองอุปถัมภ์**

**สังกัด สำนักงานเขตพื้นที่การศึกษาประถมศึกษาสมุทรปราการ เขต ๑**

**สำนักงานคณะกรรมการการศึกษาขั้นพื้นฐาน กระทรวงศึกษาธิการ**

**ส่วนที่ ๑**

**ข้อมูลพื้นฐาน**

**๑. ข้อมูลทั่วไป**

 โรงเรียนมหาภาพกระจาดทองอุปถัมภ์ ที่ตั้ง 1999 หมู่ 3 ถนนสุขุมวิท ตำบลสำโรงเหนือ อำเภอเมืองสมุทรปราการ จังหวัดสมุทรปราการ สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โทร 02-7496645 โทรสาร 02-7496645 e-mail : Mahaphab@hotmail.com

website : WWW.MKJ.AC.TH

โรงเรียนเปิดสอนระดับชั้นประถมศึกษาปีที่ 1 ถึงระดับชั้นมัธยมศึกษาปีที่ 6 โรงเรียนมีเนื้อที่ 8 ไร่ 2 งาน 61 ตารางวา มีเขตพื้นที่บริการ 6 หมู่บ้าน ได้แก่ หมู่ 1, หมู่ 2, หมู่ 3, หมู่ 6, หมู่ 7 และหมู่ 8

**๒. ข้อมูลผู้บริหาร**

2.1 ผู้อำนวยการโรงเรียน นายอิทธิพัทธ์ ธีระวรรณสาร โทรศัพท์ 099-442-4397

e-mail : mahaphab@hotmail.com วุฒิการศึกษาสูงสุด ปริญญาโท สาขา การบริหารการศึกษา

ดำรงตำแหน่งที่โรงเรียนนี้ตั้งแต่วันที่ 12 ตุลาคม พ.ศ. 2549 จนถึงปัจจุบัน เป็นเวลา 9 ปี 6 เดือน

**๓. ข้อมูลครูและบุคลากร** (ณ วันที่ ๑๐ มิถุนายน ของปีการศึกษาที่รายงาน)

|  |  |  |  |  |
| --- | --- | --- | --- | --- |
| **ประเภทบุคลากร** | **เพศ** | **ระดับการศึกษาสูงสุด** | **อายุเฉลี่ย**(ปี) | **หมายเหตุ** |
| ชาย | หญิง | ต่ำกว่า ป.ตรี | ป.ตรี | ป.โท | ป.เอก |
| ผู้อำนวยการ | 1 | - | - | - | 1 | - | **55** |  |
| รองผู้อำนวยการ | - | - | - | - | - | - | **60** |  |
| ครูประจำการ | 10 | 33 | - | 32 | 14 | - | **38** |  |
| ครูอัตราจ้าง | 2 | 6 | - | 8 | - | - | **30** |  |
| นักการ/ภารโรง | 2 | - | 2 |  |  | - | **50** |  |
| **รวม** | 15 | 39 | 2 | 40 | 15 | - | **47** |  |

**๔. ข้อมูลนักเรียน** (ณ วันที่ ๑๐ มิถุนายน ของปีการศึกษาที่รายงาน)

๔.๑ จำนวนนักเรียนในเขตพื้นที่บริการทั้งสิ้น ๖๑๘ คน อัตราส่วน ครู : นักเรียน เท่ากับ ๑ : ๑๗

 ๔.๒ จำนวนนักเรียนในโรงเรียนทั้งสิ้น คน จำแนกตามระดับชั้นที่เปิดสอน ดังนี้

|  |  |  |  |  |
| --- | --- | --- | --- | --- |
| ระดับชั้น | จำนวนห้อง | เพศ | รวม | เฉลี่ยต่อห้อง |
| ชาย | หญิง |
| อนุบาล | 1 | 13 | 17 | 30 | 30 |
| ประถมศึกษาปีที่ 1 | 1 | 12 | 13 | 25 | 25 |
| ประถมศึกษาปีที่ 2 | 1 | 17 | 13 | 30 | 30 |
| ประถมศึกษาปีที่ 3 | 2 | 20 | 37 | 57 | 25 |
| ประถมศึกษาปีที่ 4 | 1 | 28 | 16 | 44 | 25 |
| ประถมศึกษาปีที่ 5 | 2 | 27 | 26 | 53 | 25 |
| ประถมศึกษาปีที่ 6 | 3 | 71 | 54 | 125 | 40 |
| รวมประถมศึกษา | 11  | 172 | 176 | 364 | 200 |
| มัธยมศึกษาปีที่ 1 | 3 | 69 | 70 | 139 | 35 |
| มัธยมศึกษาปีที่ 2 | 4 | 60 | 75 | 135 | 34 |
| มัธยมศึกษาปีที่ 3 | 3 | 60 | 46 | 106 | 35 |
| รวมมัธยมศึกษาตอนต้น | 10 | 189 | 191 | 380 | 35 |
| มัธยมศึกษาปีที่ 4 | 1 | 15 | 9 | 24 | 24 |
| มัธยมศึกษาปีที่ 5 | 1 | 12 | 10 | 22 | 22 |
| มัธยมศึกษาปีที่ 6 | 1 | 21 | 15 | 36 | 36 |
| รวมมัธยมศึกษาตอนปลาย | 3 | 48 | 34 | 82 | 27 |
| **รวมนักเรียนทั้งหมด** | **24** | **409** | **401** | **826** | **262** |

**ส่วนที่ 2**

**ผลการประเมินตนเองตามมาตรฐานของสถานศึกษาระดับปฐมวัย**

**มาตรฐานที่ 1 คุณภาพของผู้เรียน**

1. **ระดับคุณภาพ ดี**

**2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์สนับสนุนผลการประเมินตนเอง**

 **2.1 วิธีการพัฒนา**

 สถานศึกษาได้กำหนดไว้ครูผู้สอนดำเนินการพัฒนาผู้เรียนให้มีสุขภาพกายและสุขภาพจิตที่ดี โดยจัดประสบการณ์การเรียนรู้ในลักษณะบูรณาการตามหน่วยการเรียนรู้โดยยึดผู้เรียนเป็นสำคัญ จัดกิจกรรมตามตารางประจำวันเพื่อให้ผู้เรียนมีสุขภาพแข็งแรงและมีพัฒนาการทางด้านร่างกายตามแผนการจัดประสบการณ์ ส่งเสริมให้ผู้เรียนได้แสดงออกทางด้านร่างกายตามความถนัดและความสนใจ จัดช่วงเวลาให้เด็กได้นอนหลับพักผ่อนอย่างเพียงพอ วันละประมาณ 2-3 ชั่วโมง ให้มีการประเมิน บันทึกและรายงานผลต่อผู้บริหารและผู้ปกครองทราบทุกภาคเรียน

 จัดกิจกรรม/งาน/โครงการเพื่อส่งเสริมและพัฒนาผู้เรียนทางด้านร่างกาย ปลูกฝังให้ผู้เรียนสนใจกิจกรรมการออกกาลังกายโดยจัดประสบการณ์ในลักษณะการบูรณาการตามหน่วยการเรียน กิจกรรมการพัฒนาความสามารถพัฒนาการ ทั้ง 4 ด้าน โครงการอาหารกลางวันและอาหารเสริมนมโรงเรียน การชั่งน้ำหนักและวัดส่วนสูง การตรวจสุขภาพผู้เรียน การแปรงฟันหลังอาหาร การล้างมือก่อนและหลังรับประทานอาหาร กิจกรรมสุขภาพอนามัยตนเอง การทดสอบสมรรถภาพทางกาย กิจกรรมการแข่งขันกีฬาเชื่อมความสัมพันธ์บ้านและโรงเรียน

 **2.2 ผลที่เกิดจากการพัฒนา**

 ผลการประเมินตามมาตรฐานที่ 1 ทุกตัวบ่งชี้ โดยการจัดกิจกรรม/งาน/โครงการที่หลากหลาย เพื่อให้ผู้เรียน มีพัฒนาการด้านร่างกาย โดยสังเกตจากสภาพจริง พบว่า ครูสอนเด็กให้มีความตระหนัก ส่งเสริมให้เด็กเกิดพฤติกรรมตามกิจกรรม/งาน/โครงการและหน่วยการเรียนรู้ที่กำหนด ส่งผลให้เด็กมีน้ำหนักส่วนสูงตามเกณฑ์มาตรฐานของกรมอนามัย มีสุขภาพร่างกายสมบูรณ์แข็งแรงตามวัย มีทักษะในการเคลื่อนไหวตามวัย การใช้และการประสานสัมพันธ์กันของกล้ามเนื้อใหญ่กล้ามเนื้อเล็ก และความสัมพันธ์ระหว่างมือกับตาได้เหมาะสมตามวัย มีสุขนิสัยในการดูแลสุขภาพอนามัยและความปลอดภัยของตนเองได้เหมาะสมตามวัย สามารถปฏิบัติตนตามข้อตกลงเกี่ยวกับความปลอดภัยของชั้นเรียน บอกโทษและปฏิเสธ สิ่งเสพติด สิ่งมอมเมาสำหรับเด็ก หลีกเลี่ยงต่อสภาวะที่เสี่ยงต่อโรค อุบัติเหตุ ภัยและ สิ่งเสพติดของเด็กได้ มีผลการประเมินคุณภาพตามมาตรฐานที่ 1 **ในระดับ 3 ดี**

**2.3 ข้อมูล หลักฐาน เอกสารเชิงประจักษ์สนับสนุนผลการประเมินตนเอง**

 สถานศึกษากำหนดแผนพัฒนาผู้เรียนอย่างต่อเนื่อง โดยประสานกับ โรงพยาบาลส่งเสริมสุขภาพ เจ้าหน้าที่สาธารณสุข เข้าร่วมประเมินตามมาตรฐานโรงเรียนส่งเสริมสุขภาพ พัฒนาครูเพื่อยกระดับความสามารถในการจัดการเรียนรู้ที่เน้นสุขภาพอนามัย เพื่อพัฒนาผู้เรียนให้มีสมรรถนะทางด้านร่างกายตามเกณฑ์มาตรฐานร้อยละ 100 จัดการรณรงค์เรื่องการรับประทานอาหาร ให้ถูกสุขลักษณะ ครบ 5 หมู่ และส่งเสริมให้เด็กรักการออกกำลังกายควบคู่ไปกับการจัดการเรียนการสอนที่สอดแทรกความเกี่ยวกับการดูแลรักษาสุขภาพ และให้มีการติดตามนิเทศการสอนของครูอย่างเป็นระบบและเข้มแข็ง ซึ่งเด็กสามารถมีพัฒนาการด้านสติปัญญา สื่อสารได้ มีทักษะการคิดพื้นฐาน และแสวงหาความรู้ได้ ร้อยละ 100 โดยสถานศึกษามีการรายงาน สรุป โครงการ/กิจกรรม ต่างๆเช่น โครงการส่งเสริมศักยภาพผู้เรียนระดับปฐมวัย โครงการส่งเสริมสมรรถภาพและสุนทรียภาพผู้เรียน โครงการหนูน้องสุขภาพดี และโครงการส่งเสริมค่านิยม 12 ประการ เป็นต้น

 **2.4 จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูง**

|  |  |
| --- | --- |
| **จุดเด่น** | **จุดที่ควรพัฒนา** |
| เด็กมีร่างกายเติบโตตามวัย มีน้ำหนักส่วนสูงตามเกณฑ์ มีทักษะการเคลื่อนไหวตามวัย สามารถดูแลสุขภาพและหลีกเลี่ยงต่ออุบัติเหตุ ภัยและสิ่งเสพติด มีคุณธรรม จริยธรรม ค่านิยมที่พึงประสงค์ มีจิตสำนึกในการอนุรักษ์และพัฒนาสิ่งแวดล้อม ทำงานร่วมกับผู้อื่นได้อย่างมีความสุข มีอารมณ์ แจ่มใส ร่าเริง สนุกสนาน ร่วมกิจกรรมอยู่ในสังคมได้อย่างมีความสุขตามกิจกรรมประจำวันอย่างดี | - ด้านการมีความคิดรวบยอด การแก้ปัญหาที่เกิดจากการอ่าน- การทำกิจกรรมเสริมสติปัญญาให้เหมาะสมตามวัย- การพัฒนา ปลูกฝังในเรื่องสุขนิสัยที่ดี เช่น การล้างมือก่อนรับประทานอาหาร ล้างมือก่อนออกจากห้องน้ำ ห้องส้วม และการเลือกรับประทานอาหารที่มีประโยชน์ ให้เป็นนิสัย- การยืนตรงเมื่อได้ยินเพลงชาติ- การใช้คำพูดขอบคุณ ขอโทษ- การใช้วาจาสุภาพเหมาะสมกับวัย |

**มาตรฐานที่ 2 กระบวนการบริหารและการจัดการ**

 **1.ระดับคุณภาพ ดี**

 **2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์สนับสนุนผลการประเมินตนเอง**

 **2.1 วิธีการพัฒนา**

 สถานศึกษาได้พัฒนาครูและบุคลากรให้สามารถปฏิบัติงานตามบทบาทหน้าที่ได้อย่างมีประสิทธิภาพ ส่งเสริมให้ครูทุกคนได้พัฒนาตนเองอยู่เสมอ เข้าร่วมการประชุม/อบรม/สัมมนาทั้งตามที่หน่วยงานต้นสังกัด หน่วยงานที่เกี่ยวข้อง และสถานศึกษาจัดร่วมกับสถาบัน/สำนักพิมพ์ต่างๆ มีการศึกษาดูงานครูและบุคลากรปฐมวัย เพื่อให้มีความเข้าใจในหลักสูตรการศึกษาปฐมวัย จัดทำคู่มือหลักสูตรการศึกษาปฐมวัย พัฒนาหลักสูตรการศึกษาปฐมวัยของสถานศึกษา ครอบคลุมพัฒนาการผู้เรียนทั้ง 4 ด้าน จัดทำแผนการจัดประสบการณ์ให้ทันสมัย ปรับให้มีการเรียนรู้เรื่องอาเซียน ให้มีคุณธรรม พัฒนาครูให้สามารถจัดประสบการณ์ต่างๆ ให้กับผู้เรียนได้อย่างเหมาะสม พัฒนาเครื่องมือการวัดและประเมินพัฒนาการของผู้เรียนอย่างหลากหลาย ครูบริหารจัดการชั้นเรียนที่ส่งเสริมให้เด็กมีพฤติกรรมที่เหมาะสม เน้นสร้างความ สัมพันธ์ระหว่างครูกับนักเรียนในเชิงบวกและเกื้อกูลโดยเน้นผู้เรียนเป็นสำคัญ ให้ครูจัดสิ่งแวดล้อมทั้งภายในและภายนอกห้องเรียนที่ส่งเสริมให้เด็กเกิดการเรียนรู้

 กระตุ้นให้ครูปฏิบัติงานตามบทบาทหน้าที่ ตามมาตรฐานวิชาชีพด้วยความมุ่งมั่นและทุ่มเท สร้างเสริมคุณธรรม จริยธรรม ตามจรรยาบรรณวิชาชีพ พัฒนาศักยภาพครูสู่ความเป็นมืออาชีพ

 จัดการศึกษาเด็กเป็นรายบุคคล มีการวิจัยเพื่อแก้ปัญหาและพัฒนาผู้เรียน มีการประเมินเด็กเป็นราย บุคคลโดยใช้แบบประเมินพฤติกรรมเด็ก และบันทึกผลการพัฒนาเด็กโดยครูประจำชั้น มีการสรุปผลการประเมิน จัดทำสมุดรายงานประจำตัวเด็กเพื่อรายงานผลพัฒนาการเด็กในทุกด้านเป็นประจำภาคเรียน เสนอต่อผู้ปกครองและผู้ที่เกี่ยวข้อง ตลอดจนมีการส่งต่อข้อมูลผู้เรียนในระดับสูงขึ้น

 **2.2 ผลที่เกิดจากการพัฒนา**

 จากการจัดโครงการ/กิจกรรม/งานต่างๆ อย่างหลากหลาย ทำให้ครูเข้าใจปรัชญา หลักการ และธรรมชาติของการจัดการศึกษาปฐมวัย และสามารถนามาประยุกต์ใช้ใน การจัดประสบการณ์ สามารถจัดทำแผนการจัดประสบการณ์ที่สอดคล้องกับหลักสูตรการศึกษาปฐมวัย และสามารถจัดประสบการณ์การเรียนรู้ที่หลากหลาย สอดคล้องกับความแตกต่างระหว่างบุคคล บริหารจัดการชั้นเรียนที่สร้างวินัยเชิงบวก ใช้สื่อและเทคโนโลยีที่เหมาะสม สอดคล้องกับพัฒนาการของเด็ก ใช้เครื่องมือการวัดและประเมินพัฒนาการของเด็กอย่างหลากหลาย และสรุปรายงานผลพัฒนาการของเด็กแก่ผู้ปกครอง สามารถวิจัยและพัฒนาการจัดการเรียนรู้ที่ตนรับผิดชอบ และใช้ผลการประเมินมาปรับใช้กับการจัดประสบการณ์ จัดสิ่งแวดล้อมให้เกิดการเรียนรู้ได้ตลอดเวลา มีปฏิสัมพันธ์ที่ดีกับเด็ก และผู้ปกครอง จัดทำสารนิทัศน์และนำมาไตร่ตรองเพื่อใช้ประโยชน์ในการพัฒนาเด็ก และมีวุฒิและความรู้ความสามารถในด้านการศึกษาปฐมวัย ครูปฏิบัติหน้าที่ตามมาตรฐานวิชาชีพ ด้วยความมุ่งมั่น ทุ่มเทการสอนอย่างเต็มเวลาและเต็มความสามารถ เพื่อพัฒนาผู้เรียนให้มีคุณภาพบรรลุเป้าหมายของหลักสูตร มีความเข้าใจปรัชญา หลักการ และธรรมชาติของการจัดการศึกษาปฐมวัย จัดทำแผนการจัดประสบการณ์ที่สอดคล้องกับหลักสูตรการศึกษาปฐมวัย บริหารจัดการชั้นเรียนที่สร้างวินัยเชิงบวก ใช้สื่อและเทคโนโลยีสอดคล้องกับพัฒนาการของผู้เรียน ใช้เครื่องมือการวัดและประเมินพัฒนาการอย่างหลากหลาย มีการวิจัยเพื่อพัฒนาการจัดการเรียนรู้ พร้อมกับจัดสิ่งแวดล้อมให้เอื้อต่อการเรียนรู้ มีปฏิสัมพันธ์ที่ดี มีวุฒิและความรู้ความสามารถในด้านการจัดการศึกษาปฐมวัย สามารถจัดทำสารนิทัศน์เพื่อใช้ประโยชน์ในการพัฒนาเด็ก มีผลการประเมินคุณภาพ **ในระดับ 3 ดี**

 **2.3 ข้อมูล หลักฐาน เอกสารเชิงประจักษ์สนับสนุนผลการประเมินตนเอง**

 สถานศึกษามีนโยบายที่จะพัฒนาหลักสูตรสถานศึกษาอย่างต่อเนื่อง และให้มีความสอดคล้องกับความต้องการของผู้ปกครอง ชุมชนและท้องถิ่น ตลอดจนให้มีความทันสมัย และทันต่อเหตุการณ์อยู่เสมอผู้บริหารสนับสนุนให้ครูได้เข้ารับการพัฒนาตนเป็นประจำตลอดปีการศึกษา และนำความรู้ที่ได้มาพัฒนาตนเองและขยายผลให้กับเพื่อนครูเพื่อนำใช้ในการจัดประสบการณ์สำหรับพัฒนาผู้เรียน มีการนำผลการวิจัยและผลการประเมินตนเอง (SAR) ของสถานศึกษามาปรับปรุงและพัฒนาคุณภาพการจัดการศึกษาอย่างต่อเนื่องทุกปีการศึกษา มีแผนปฏิบัติการ หลักสูตร หลักสูตรปฐมวัย รายงานผลการเข้าร่วมอบรมพัฒนาของครูและบุคลากร โครงการเรียนรู้สู่โลกกว้าง โครงการจัดหา/จัดทำเครื่องเล่นสนาม เป็นต้น

 **2.4 จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูง**

|  |  |
| --- | --- |
| **จุดเด่น** | **จุดที่ควรพัฒนา** |
| - มีหลักสูตรครอบคลุมพัฒนาการทั้ง 4 ด้าน สอดคล้องกับบริบทของท้องถิ่น- การจัดสิ่งอำนวยความสะดวกให้บริการด้านสื่อเทคโนโลยีสารสนเทศ อุปกรณ์เพื่อสนับสนุนการจัดการประสบการณ์- ครูได้รับการพัฒนาด้านวิชาชีพ | - จัดครูให้เพียงพอต่อชั้นเรียน- ส่งเสริมให้ครูมีความเชี่ยวชาญด้านการจัดประสบการณ์- จัดสภาพแวดล้อมและสื่อเพื่อการเรียนรู้ อย่างปลอดภัยและพอเพียง- กำหนดแผนการพัฒนาครูอย่างชัดเจน |

**มาตรฐานที่ 3 การจัดประสบการณ์ที่เน้นเด็กเป็นสำคัญ**

 **1.ระดับคุณภาพ ดี**

 **2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์สนับสนุนผลการประเมินตนเอง**

 **2.1 วิธีการพัฒนา**

 จัดการศึกษาปฐมวัยมุ่งเน้นความสำคัญของการพัฒนาการในทุกๆ ด้าน ทั้งทางด้านร่างกาย อารมณ์จิตใจ สังคม และสติปัญญา มีความรู้ คุณธรรม จริยธรรม และวัฒนธรรมในการดำรงชีวิต ซึ่งเป็นการจัดประสบการณ์การเรียนรู้ที่เน้นผู้เรียนเป็นสำคัญ เพื่อสามารถอยู่ร่วมกับผู้อื่นได้อย่างเป็นสุข ภายใต้คำว่า เก่ง ดี มีสุข ประสบการณ์ในรูปแบบบูรณาการการเรียนรู้ แบบเรียนผ่านเล่น เพื่อให้เด็กได้ประสบการณ์ตรง เกิดการเรียนรู้และมีการพัฒนาทั้งทางด้านร่างกาย อารมณ์จิตใจ สังคม และสติปัญญา ซึ่งสามารถยืดหยุ่นได้ความเหมาะสมและสอดคล้องกับหลักสูตรปฐมวัย ทั้งในห้องเรียนและนอกห้องเรียน มีการใช้สื่อและเทคโนโลยีที่เหมาะสมกับวัย จัดประสบการณ์การเรียนรู้ที่ครอบคลุมพัฒนาการในทุกๆด้านให้เหมาะสมกับวัย ดังนี้ ด้านร่างกาย พัฒนาการเคลื่อนไหวทางร่างกาย เด็กเคลื่อนไหวอย่างเหมาะสมตามจินตนาการเพื่อให้ร่างกายทุกส่วนทั้งกล้ามเนื้อมัดใหญ่มัดเล็กให้ทำงานอย่างมีประสิทธิภาพด้านอารมณ์ จิตใจ เด็กมีพัฒนาการด้านอารมณ์ความรู้สึกได้อย่างเหมาะสม รู้จักยับยั้งชั่งใจ รู้จักการรอคอย กล้าแสดงออก ช่วยเหลือแบ่งปันมีความรับผิดชอบด้านสังคม เด็กช่วยเหลือตัวเองในการปฏิบัติกิจวัตรประจำวันได้ มีวินัยในตนเอง เล่นร่วมกับผู้อื่นได้ มีสัมมาคารวะต่อผู้ใหญ่ด้านสติปัญญา มีความคิดร่วมยอด รู้จักการแก้ปัญหา สื่อสารและมีทักษะความคิดพื้นฐานแสวงหาความรู้ได้อย่างเหมาะสมตามวัย จัดประสบการณ์การเรียนรู้ที่ส่งเสริมให้เด็กได้ประสบการณ์โดยตรง จากการเรียนผ่านการเล่น โดยลงมือปฏิบัติจริงด้วยตนเองและการเรียนรู้รายกลุ่ม เพื่อก่อให้เกิดความมีน้ำใจ ความสามัคคี การแบ่งปัน และการรอคอย เพื่อส่งผลให้เด็กเกิดการเรียนรู้ได้อย่างมีความสุข จัดบรรยากาศในชั้นเรียนที่ส่งเสริมความสนใจให้แก่ผู้เรียน ชั้นเรียนมีบรรยากาศเต็มไปด้วยความอบอุ่น ความเห็นอกเห็นใจ มีความเอื้อเผื่อเผื่อแต่ต่อกันและกัน ซึ่งเป็นแรงจูงใจภายนอกที่กระตุ้นให้ผู้เรียนรักการอยู่ร่วมกันในชั้นเรียน และปลูกฝังคุณธรรม จริยธรรม ให้แก่เด็กนักเรียน ห้องเรียนมีบรรยากาศ แจ่มใส กว้างขวางพอเหมาะ มีมุมส่งเสริมประสบการณ์การเรียนรู้ มีการตกแต่งห้องเรียนให้สดใส และมีสื่อการเรียนรู้ที่เอื้อต่อการจัดประสบการณ์การเรียนการสอน การประเมินพัฒนาการของเด็กปฐมวัย

**2.2 ผลที่เกิดจากการพัฒนา**

 จากการจัดประสบการณ์การเรียนรู้ และการจัดกิจวัตรประจำวัน ด้วยเครื่องมือและวิธีการที่หลากหลาย เช่น การสังเกต การสอบถาม การสำรวจ และการวิเคราะห์ผลพัฒนาการของเด็ก โดยให้ผู้ปกครองมีส่วนร่วม เพื่อได้นำผลการประเมินไปพัฒนาศักยภาพของเด็กและพัฒนาการจัดประสบการณ์การเรียนรู้ในชั้นเรียนเพื่อพัฒนาครูอย่างเพียงพอและทั่วถึง มีการกำหนดมาตรฐานการศึกษาของสถานศึกษาที่สอดคล้องกับมาตรฐานการศึกษาปฐมวัย และอัตลักษณ์ที่สถานศึกษากำหนด มีการจัดทำแผนการจัดประสบการณ์ที่สอดคล้องกับมาตรฐานตามหลักสูตรการศึกษาปฐมวัย มีการประเมินผลตรวจสอบคุณภาพภายในสถานศึกษา ติดตามผลการดำเนินงานและจัดทำรายงานผลการประเมินตนเองประจำปี มีการนำผลการประเมินไปปรับปรุงพัฒนาคุณภาพสถานศึกษา โดยทุกฝ่ายมีส่วนร่วม พร้อมทั้งรายงานผลการประเมินตนเองให้หน่วยงานต้นสังกัดอย่างต่อเนื่อง

**2.3 ข้อมูล หลักฐาน เอกสารเชิงประจักษ์สนับสนุนผลการประเมินตนเอง**

 - มุมประสบการณ์

 - แบบบันทึกการพัฒนาการของเด็ก

 - รายงานผลการประเมินตนเอง

 - บรรยากาศ ห้องเรียนแจ่มใส มีมุมส่งเสริมประสบการณ์การเรียนรู้

 - การจัดกิจวัตรประจำวัน

**2.4 จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูง**

|  |  |
| --- | --- |
| **จุดเด่น** | **จุดที่ควรพัฒนา** |
| - เด็กมีพัฒนาการการอย่างสมดุล- เด็กเรียนรู้ จากการเล่นและปฏิบัติกิจกรรม- มีบรรยากาศ สภาพห้องเรียนเอื้อต่อการเรียนรู้- ประเมินผลเด็กด้วยวิธีการหลากหลาย | - จัดอุปกรณ์สื่อการเรียนการสอนที่หลากหลาย- พัฒนาเครื่องเล่นสนามและระบบสาธารณูปโภค- จัดกิจกรรมส่งเสริมเด็กเรียนรู้การอยู่ร่วมกัน |

**แผนพัฒนาคุณภาพเพื่อยกระดับให้สูงขึ้น**

1) โครงการปรับปรุงหลักสูตรปฐมวัย

2) โครงการพัฒนาแหล่งเรียนรู้ภายในโรงเรียน

3) โครงการพัฒนาเครื่องเล่นสนาม

4) โครงการส่งเสริมศักยภาพผู้เรียนระดับปฐมวัย

5) โครงการส่งเสริมสุขภาพและสุนทรียภาพผู้เรียน

6) โครงการส่งเสริมคุณธรรม จริยธรรมและค่านิยมที่พึงประสงค์

7) โครงการสืบสานวัฒนธรรมประเพณีท้องถิ่นและวันสำคัญ

**สรุปมาตรฐานการศึกษาของสถานศึกษา ระดับปฐมวัย**

**1. ระดับคุณภาพ** **ดี**

**2. วิธีการพัฒนา/ผลที่เกิดจากการพัฒนา ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

 2.1 **วิธีการพัฒนา/ผลที่เกิดจากการพัฒนา**

 - ด้านคุณภาพของเด็ก ได้มีการพัฒนาการเด็กทั้ง 4 ด้านทั้งด้านร่างกาย อารมณ์ จิตใจ ด้านสังคม และสติปัญญา

 - ด้านกระบวนการบริหารและจัดการ จัดให้ครูมีเพียงพอกับชั้นเรียน จัดสภาพแวดล้อมและสื่อการเรียนรู้และจัดให้มีสื่อเทคโนโลยีเพื่อการเรียนรู้สนับสนุนการจัดประสบการณ์

 - การจัดประสบการณ์ที่เน้นเด็กเป็นสำคัญ จัดประสบการณ์ที่ส่งเสริมให้เด็กมีพัฒนาการทุกด้านอย่างสมดุล สร้างโอกาสให้เด็กได้รับประสบการณ์ตรงเล่นอย่างมีความสุข มีการจัดบรรยากาศที่เอื้อต่อการเรียนรู้

 **2.2 ข้อมูล หลักฐาน เอกสารเชิงประจักษ์ ที่สนับสนุนผลการประเมินตนเอง**

 - โครงการต่าง ๆ

 - กิจกรรมการจัดประสบการณ์

 - รูปภาพ

 - ผลงานเด็ก

**3. จุดเด่น จุดที่ควรพัฒนา แผนพัฒนาคุณภาพเพื่อยกระดับให้สูงขึ้น**

|  |  |
| --- | --- |
| **จุดเด่น** | **จุดที่ควรพัฒนา** |
|  - เด็กมีพัฒนาการสมดุล - มีโครงการส่งเสริมพัฒนาการเด่นชัด - มีหลักสูตรการศึกษาปฐมวัยที่นำสู่การปฏิบัติได้อย่างมีประสิทธิภาพ |  - การช่วยเหลือตนเองทั้งที่บ้านและโรงเรียน - ประสานความร่วมมือกับผู้ปกครองให้มีส่วนร่วมในการจัดประสบการณ์เด็ก |

**แผนพัฒนาคุณภาพเพื่อยกระดับให้สูงขึ้น**

 1) โครงการการประเมินผลการใช้หลักสูตร

2) โครงการพัฒนาระบบดูแลช่วยเหลือผู้เรียนอย่างเข้มแข็ง และทั่วถึง

3) โครงการพัฒนาศักยภาพเด็กปฐมวัย

๔) โครงการต้นกล้าคุณธรรม

**บัญชีงบหน้าสรุปผลการดำเนินงานมาตรฐานการศึกษา**

**ระดับปฐมวัยโรงเรียนมหาภาพกระจาดทองอุปถัมภ์**

**มาตรฐานที่ 1 คุณภาพเด็ก**

|  |  |  |
| --- | --- | --- |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 1. มีพัฒนาการด้านร่างกาย แข็งแรง มีสุขนิสัยที่ดี และดูแลความปลอดภัยของตนเองได้ | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมหนูน้อยวัยใสใส่ใจสุขภาพ | -รายงานกิจกรรมตามโครงการ-บันทึกการดื่มนมแปรงฟัน- บันทึกน้ำหนักส่วนสูง/ภาวะโภชนาการ |
| 2. มีพัฒนาการด้านอารมณ์ จิตใจ ควบคุมและแสดงออกทางอารมณ์ได้ | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมเริงเล่นเต้นDancer | -รายงานกิจกรรมตามโครงการ-รูปภาพการจัดกิจกรรม |
| 3. มีพัฒนาการด้านสังคม ช่วยเหลือตนเอง และเป็นสมาชิกที่ดีของสังคม  | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมอนุรักษ์วัฒนธรรมไทย | -รายงานกิจกรรมตามโครงการ-รูปภาพการจัดกิจกรรม |
| 4. มีพัฒนาการด้านสติปัญญา สื่อสารได้มีทักษะการคิดพื้นฐาน และแสวงหาความรู้ได้ | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมเรียนรู้สู่โลกกว้าง | -รายงานกิจกรรมตามโครงการ-รูปภาพการจัดกิจกรรม |

**มาตรฐานที่ 2 กระบวนการบริหารและการจัดการ**

|  |  |  |
| --- | --- | --- |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 1. มีหลักสูตรครอบคลุมพัฒนาการทั้ง 4 ด้าน สอดคล้องกับบริบทของท้องถิ่น | -กิจกรรมบูรณาการปรัชญาเศรษฐกิจพอเพียงสู่การเรียนการสอน | - รูปภาพการจัดกิจกรรม |
| 2. จัดครูให้เพียงพอกับชั้นเรียน | -กิจกรรมโรงเรียนจัดหาพี่เลี้ยงเด็กปฐมวัย | **-** |
| 3. ส่งเสริมให้ครูมีความเชี่ยวชาญ ด้านการ | โครงการพัฒนาบุคลากร-กิจกรรม PLC | รายงานกิจกรรมตามโครงการ-รูปภาพการจัดกิจกรรม |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| จัดประสบการณ์ | - กิจกรรมประชุมเชิงปฏิบัติการ- กิจกรรมอบรมคูปองครู |  -เกียรติบัตร -การขยายผลสู่เพื่อนครู |
| 4. จัดสภาพแวดล้อมและสื่อเพื่อการเรียนรู้ อย่างปลอดภัย และเพียงพอ | โครงการส่งเสริมให้สถานศึกษาเป็นสังคมแห่งการเรียนรู้**-**กิจกรรมปรับปรุงสภาพแวดล้อมพัฒนาแหล่งเรียนรู้-ห้องปฏิบัติการ | **-**หลักฐานการใช้ห้องคอมพิวเตอร์-ตารางกิจกรรม(ผนวกกิจกรรมกลางแจ้ง) |
| 5. ให้บริการสื่อเทคโนโลยีสารสนเทศและสื่อการเรียนรู้เพื่อสนับสนุนการจัดประสบการณ์ | โครงการส่งเสริมให้สถานศึกษาเป็นสังคมแห่งการเรียนรู้-กิจกรรมจัดหาสื่อการเรียนการสอน | **-**สื่อในห้องเรียน-ห้องปฏิบัติการ |
| 6. มีระบบบริหารคุณภาพที่เปิดโอกาสให้ผู้เกี่ยวข้องทุกฝ่ายมีส่วนร่วม | โครงการส่งเสริมระบบประกันคุณภาพภายในสถานศึกษา | รายงานผลการประเมินตนเอง-การนิเทศติดตาม |

**มาตรฐานที่ 3**  **การจัดประสบการณ์ที่เน้นเด็กเป็นสำคัญ**

|  |  |  |
| --- | --- | --- |
| **ประเด็นพิจารณา** | **โครงการ/กิจกรรม** | **หลักฐานเชิงประจักษ์/ผลงานโดดเด่น** |
| 1. จัดประสบการณ์ที่ส่งเสริมให้เด็กมีพัฒนาการทุกด้านอย่างสมดุลเต็มศักยภาพ | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมเปิดบ้านอนุบาล | -รายงานกิจกรรมตามโครงการ-รูปภาพการจัดกิจกรรม |
| 2. สร้างโอกาสให้เด็กได้รับประสบการณ์ตรง เล่น และปฏิบัติอย่างมีความสุข | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมเรียนรู้สู่โลกกว้าง | -รายงานกิจกรรมตามโครงการ-รูปภาพการจัดกิจกรรม |
| 3. จัดบรรยากาศที่เอื้อต่อการเรียนรู้ใช้สื่อและเทคโนโลยีที่เหมาะสมกับวัย  | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมเปิดบ้านอนุบาล | -รายงานกิจกรรมตามโครงการ-รูปภาพการจัดกิจกรรม |
| 4. ประเมินพัฒนาการเด็กตามสภาพจริงและนำผลการประเมินพัฒนาการเด็กไปปรับปรุงการจัดประสบการณ์และพัฒนาเด็ก | โครงการส่งเสริมศักยภาพทักษะพื้นฐานผู้เรียนระดับปฐมวัย-กิจกรรมเปิดบ้านอนุบาล | -รายงานกิจกรรมตามโครงการ-รูปภาพการจัดกิจกรรม-เกียรติบัตร |